எரிமலைகள் உள்ள பகுதிகளில் வெந்நீர் ஊற்றுகளும், கொதி நீரூற்றுகளும் அதிகமாகக் காணப்படுகின்றன. குறிப்பாகத் தென் அமெரிக்கா, ஜப்பான், மலாய், ஆர்ச் பிலாகோ, இத்தாலி போன்ற நாடுகளில் வெந்நீர் ஊற்றுக்கள் உள்ளன. ஐஸ்லாந்து, நியூசிலாந்து, யெல்லோஸ்டோன் பார்க், ஆகிய இடங்களில் இவை அதிகமாக உள்ளன. ‘கெய்ஸர்’ என்று அழைக்கப்படும் கொதிநீருற்று தரையிலிருந்து நீரையும், நீராவியையும் பல மீட்டர் உயரத்துக்குப் பீய்ச்சி அடிக்கும். வெந்நீர் ஊற்றானது, கொதிநீருற்று போன்று பீய்ச்சி அடிக்காது. இதன் வெப்ப நிலை ஏறத்தாழ ஒரே அளவாக இருக்கும். இதன் நீர் எவ்வளவு சீக்கிரம் சூடு அடைகிறதோ, அவ்வளவு சீக்கிரம் குளிர்ந்துவிடும்.